7.3.2018

kirjaamo@minedu.fi

lukiouudistus@minedu.fi

Viite OKM/41/010/2017

Asia Ylivieskan kaupungin lausunto hallituksen esitykseen lukiolaiksi ja laiksi ylioppilastutkinnon järjestämisestä annetun lain muuttamisesta

Nopean valmistelun ongelma

Ylivieskan kaupunki pitää lukiolain uudistamista tarpeellisena, mutta aikataulun nopeuden vuoksi valmisteluun täytyy ohjata tavallista laajemmat resurssit, jotta lain valmistelu voisi onnistua.

Lukion laatu

Ylivieskan kaupunki pitää oikean kehityksen suuntana, että lukiolakiin on tulossa laatuun ohjaava 56 §. Lukion laatujärjestelmien kehittäminen edellyttää lukion laadun kriteerien ja arviointijärjestelmien luomista. Tähän työhön on Opetus- kulttuuriministeriön ryhdyttävä viipymättä, jotta lukiot voisivat noudattaa 56 §:n vaatimuksia. Korostamme kuitenkin, että laadunkriteerit on tehtävä yksinkertaisiksi ja selkeiksi, jotta lukiot voisivat itsenäisesti toteuttaa käytännönläheisiä ja arjen toimintaa tukevia laatujärjestelmiä.

Lukion laajuus

Vaikka lukion tuntijako on lakiesityksen mukaan valtioneuvoston asetuksen määräämä, niin Ylivieskan kaupunki esittää, että on perusteltua harkita nykyisen kurssimäärän 75 laskemista 70 kurssiin eli opintopisteissä riittävä määrä olisi 140 opintopistettä. Käytännössä lukion suorittaminen on vaikeutunut, uusien opetussuunnitelmien myötä, sillä opetussuunnitelman sisältöjä ei ole karsittu, vaan lisätty. Opiskelija reppu on käynyt aina muutoksissa raskaammaksi. Sitä täytyy keventää. Lukion laajuuden vähentäminen laskee kustannuksia, mutta samalla syntyy mahdollisuus ohjata rahoitusta lukiolain uusiin tehtäviin erityisopetukseen, ylioppilaskirjoituksiin, monipuolistuvaan arviointiin ja oppiaineet ylittävään opetukseen sekä kansainvälisyyteen (lukioresurssin kautta).

59 § Tietojensaantioikeus koskemaan rikostuomioita

Tiedonsaantioikeus tulee ulottaa koskemaan opiskelijoiden rikostuomioita turvallisuusuhan perusteella. Koska 58 § esitetään tiedon luovutusvelvollisuutta turvallisuusuhan perusteella, niin on jäänyt huomioimatta, että lukio (joka on vastuussa laitoksen turvallisuudessa) ei saa mitään tietoja rikos- tai tuomioprosesseita, jotka koskevat jotakin opiskelijaa.

Yhdistelmätutkintojen rahoitus

Ammattikoulut ostavat lukioilta opetusta, joka on halvempaa kuin rahoituksen perusteena oleva heidän oma opetuksensa. Yhdistelmätutkintojen opetuksen ostosopimukset täytyy liittää rahoituksen perusteisiin, jotta todelliset kustannukset ovat rahoituksen perusteena.

YLIVIESKAN KAUPUNKI